{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu provedbenog programa obveznog cijepljenja u Republici Hrvatskoj u 2025. godini protiv difterije, tetanusa, hripavca, dječje paralize, ospica, zaušnjaka, rubele, tuberkuloze, hepatitisa B, bolesti izazvanih s Haemophilus influenzae tipa B i pneumokokne bolesti"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRNA ŠILIPETAR","PROVEDBENI PROGRAM OBVEZNOG CIJEPLJENJA U REPUBLICI HRVATSKOJ U 2025. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI","Poštovani, kao specijalist školske medicine smatram da se aktivnosti vezane za cijepljenje učenika u 4.razredu OŠ mogu staviti u 5. razredu OŠ, kada obavljamo sistematske preglede učenika 5.razreda i tu aktivnost vršimo u ambulanti. Svakako je to primjerenija opcija nego li da cijepimo djecu po područnim školama."]
[2,"NEVENKA MEANDŽIJA","PROVEDBENI PROGRAM OBVEZNOG CIJEPLJENJA U REPUBLICI HRVATSKOJ U 2025. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI,\nI. CIJEPLJENJE PROTIV DIFTERIJE, TETANUSA I HRIPAVCA ","Provedbeni program obveznog cijepljenja u Republici Hrvatskoj od 2025 do 2027. donosi dosta promjena i uvođenja dodatnih postupaka cijepljenja u školskoj dobi kojih prije nije bilo što povećava opterećenje timova školske medicine. Prije odluke o programu cijepljenja treba uzeti u obzir stanje s brojem školskih liječnika u Zavodima za javno zdravstvo, jer ih značajan broj zavoda nema dovoljno. Također je važno i vrijeme koje se troši na putovanje te materijalna sredstva- cijena benzina i potreban broj vozila da bi se sve odradilo tijekom polugodišta. Uvođenje cijepljenja DITEPER u 4. r. dovest će do nepotrebnog naprezanja sustava koji je već i ovako opterećen i prenapregnut. Cijepljenje u 4.r OŠ  traži ulazak u matične i područne škole. Neke matične škole su udaljene 20 i više km, a područne i više. U područnim školama je manji broj djece koja na dan dolaska cjepitelja mogu biti bolesna i ne mogu se cijepiti, a potrošili ste vrijeme na putovanje do škole. Pozivanje iste djece u ambulantu će zahtijevati također dodatni utrošak vremena, jer nije udruženo ni s jednom drugom aktivnosti školske medicine. Cijepljenje u 5.r bi bilo praktičnije, jer su obuhvaćeni učenici iz matičnih škola, jer bi se uz cijepljenje provodio i sistematski pregled. Također se izjednačava vremenski razmak od cijepljenja u dobi od 5 do 6. god. života do 5. r (10-11 godina) i vremenski razmak između 5.r OŠ (11 god) i 2.rSŠ (15-16  god).\nPOSTOJI NEDOSLJEDNOST IZMEĐU OVA DVA STAVKA TOČKE 4. \nPod točkom 4. stavak 2. piše ako djeca koja pohađaju prvi razred nisu redovito cijepljena i docijepljena protiv difterije, tetanusa i hripavca ...NEĆE SE DOCIJEPITI..\nstavak 3.piše ako djeca koja pohađaju prvi razred nisu redovito cijepljena i docijepljena protiv difterije, tetanusa i hripavca ...DOCIJEPIT ĆE SE.\n\nNije navedeno koji je kriterij za docjepljivanje učenika u osmom razredu u svezi sa DITEPER cjepivom, jer nitko u sljedećih 7.do 8. godina neće imati podatke o primljenom cjepivu u dobi od5 do 6. godina."]
[3,"IVANA SIKIRICA","PROVEDBENI PROGRAM OBVEZNOG CIJEPLJENJA U REPUBLICI HRVATSKOJ U 2025. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI,\nI. CIJEPLJENJE PROTIV DIFTERIJE, TETANUSA I HRIPAVCA ","Provedbeni program za djecu školske dobi koji provode školski liječnici se treba uklopiti u plan i program školske ambulante. Ako se djeca cijepe u dobi od 5 godina, sasvim je logično i organizacijski najjednostavnije da ih se opet cijepi u 5.razredu osnovne škole kad imaju i sistematski pregled. S tom dozom u 5.razredu njihov imunitet bi se poboljšao, te je lako moguće da im ne bi trebala doza u 2.razredu srednje škole. Svakako, plan i program treba uskladiti s  radom cjepitelja, kako bi on bio rješenje postojećeg problema, a ne izvor novih problema."]
[4,"LJILJANA ĐERMANOVIĆ","PROVEDBENI PROGRAM OBVEZNOG CIJEPLJENJA U REPUBLICI HRVATSKOJ U 2025. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI,\nI. CIJEPLJENJE PROTIV DIFTERIJE, TETANUSA I HRIPAVCA ","Smatram da je docjepljivanje protiv difterije,tetanusa ,dječje paralize i hripavca u 4.razredu osnovne škole PREURANJENO obzirom da djeca prime zadnju dozu prije upisa  u 1.razred osnovne škole i onda bi docjepljivanje bilo za 4 godine što nije preporučeni razmak. Obzirom na kalendar poslova koje obavlja školska medicina koja i cijepi učenike,najranija dob za docjepljivanje DiTePer-om bi bio 5.razred kada se cijepljenje provodi uz obavezni sistematski pregled. Ako se navedeno cijepljenje stavi u 4.razred onda to jako komplicira rad školskog liječnika jer se treba voziti po terenu kako bi obišao sve područne škole koje imaju učenike 4.razreda (na mome terenu postoje 52 područne škole!!!).\nOve godine je najviše slučajeva hripavca bilo zabilježeno kod učenika 1.i 2.razreda srednje škole tako da mislim da bi optimalno vrijeme docjepe protiv difterije,tetanusa i hripavca+dječje paralize bilo u 8.razredu osnovne škole kada isto imamo sistematski pregled.\nLjiljana Đermanović,dr.med.spec.školske medicine"]
[5,"IRENA JURIŠIĆ","PROVEDBENI PROGRAM OBVEZNOG CIJEPLJENJA U REPUBLICI HRVATSKOJ U 2025. GODINI PROTIV DIFTERIJE, TETANUSA, HRIPAVCA, DJEČJE PARALIZE, OSPICA, ZAUŠNJAKA, RUBELE, TUBERKULOZE, HEPATITISA B, BOLESTI IZAZVANIH S HAEMOPHILUS INFLUENZAE TIPA B I PNEUMOKOKNE BOLESTI,\nI. CIJEPLJENJE PROTIV DIFTERIJE, TETANUSA I HRIPAVCA ","Pod točkom 5. predlažem docjepljivanje dTap cjepivom u 5. ili 6.r. Kao liječnik školske medicine iskustveno navodim prijedlog kao lakše provodljivo jer se veže uz postojeće aktivnosti školskih timova. Također, iz vlastitog iskustva navodim kako su slučajevi pertusisa bili u najvećem broju slučajeva učenici srednjih škola (ili završnih razreda osnovne škole).\ndr.sc. Irena Jurišić,spec.školske medicine"]